
ҰЙҒАРЫМ
Талап қоюды сот ісін жүргізу үшін қабылдап, азаматтық іс қозғау және сот ісін жүргізу тілін белгілеу туралы

2026 жылғы 2 ақпан                                             Қызылорда  қаласы
Қызылорда облысының мамандандырылған ауданаралық экономикалық сотының судьяcы К.А.Садуақасова, талап қоюшы Қызылорда облысының білім басқармасының Арал ауданы бойынша білім бөлімінің «Сартай» бөбекжай-бақшасы коммуналдық мемлекеттік қазыналық кәсіпорыны жауапкер «Раяна16» жауапкершілігі шектеулі серіктестігін мемлекеттік сатып алуға жосықсыз қатысушы деп тану туралы талап қоюын қарап,

                                   АНЫҚТАҒАНЫ:

Талап қоюшымен талап қою сотқа берілгенде Қазақстан Республикасының Азаматтық процестік кодексінің (бұдан әрі – АПК-нің) 148-149 баптарының талаптары толық сақталған.
Іс АПК-нің 27-бабына сай Қызылорда облысының мамандандырылған ауданаралық экономикалық сотының қарауына жатады.
Талап қою қазақ тілінде берілген, сол себепті іс қазақ тілінде жүргізілуге жатады.
АПК-нің 267-2-бабының 1-тармағына сәйкес, мынадай: 1) егер талап қою бағасы заңды тұлғалар үшін – екі мың айлық есептік көрсеткіштен, дара кәсіпкерлер, азаматтар үшін бір мың айлық есептік көрсеткіштен аспаса, ақшаны өндіріп алу туралы талап қоюлар бойынша; 2) талап қою бағасына қарамастан, талап қоюшы ұсынған, жауапкердің ақшалай міндеттемелерін белгілейтін құжаттарға және (немесе) шарт бойынша берешекті растайтын құжаттарға негізделген талап қоюлар бойынша істер оңайлатылған (жазбаша) іс жүргізу тәртібімен қаралуға жатады.
Қазақстан Республикасының «Салық және бюджетке төленетін басқа да міндетті төлемдер туралы» кодексіне сай талап қоюшы мемлекеттік баж төлеуден босатылмаған.
АПК-нің 133-1-бабының 1-тармағына сәйкес, талап арыз бойынша азаматтық сот ісін жүргізу электрондық форматта жүргізілуге жатады. Себебі талап қоюшының талап арызы «Сот кабинеті» сервисі арқылы түскен.
АПК-нің 32 бабына сәйкес тараптар осы істің аумақтық соттылығын, оның ішінде істі сот талқылауына дайындау сатысындағы соттың іс жүргізуінде жатқан істер бойынша да аумақтық соттылықты өзара келісім бойынша өзгерте алады. Осы Кодекстің 31-бабында белгіленген соттылықты тараптардың келісімімен өзгертуге болмайды.
Іс құжаттарын қарап, сот талап арыз оңайлатылған (жазбаша) іс жүргізу тәртібімен қарау үшін қабылдауға жатады деп санайды.
Жоғарыдағылардың негізінде, АПК-нің 14, 27, 144-146, 148-149 - баптарын басшылыққа алып, судья

ҰЙҒАРЫМ ЕТТІ:

Талап қою сот өндірісіне қабылданып, азаматтық іс қозғалсын, азаматтық іс қазақ тілінде жүргізілсін.Азаматтық іс жүргізу электрондық форматта оңайлатылған (жазбаша) іс жүргізу тәртібімен қаралсын.
Үш жұмыс күні ішінде жауапкерге талап қоюдың және оған қоса берілген құжаттардың көшірмелері жіберілсін не ұсынылсын.
[bookmark: _GoBack]Жауапкер өзі негіздейтін құжаттар мен дәлелдемелермен қоса, талап қоюға пікір (қарсылық) ұсынуы үшін 2026 жылдың 23 ақпанына дейін мерзім белгіленсін. Тараптарға түсіндірілсін: 
[bookmark: z1313]- сот белгілеген мерзім өткеннен кейін сотқа келіп түскен пікір (қарсылық), дәлелдемелер және өзге де құжаттар, егер тарап оларды сот белгілеген мерзімде ұсынудың мүмкін еместігін негіздесе және олар сот шешім шығарғанға дейін түссе, қабылданады;
- АПК-нің 133-1-бабының 2-тармағына сәйкес, сот тараптардың пікірін ескере отырып, сот ісін жүргізу форматын өзгерте алатыны ескертілсін;
[bookmark: z1314]- пікірді, дәлелдемелерді және өзге де құжаттарды ұсыну үшін сот белгілеген мерзімдер өткеннен кейін сот тараптарды шақырмай істі оңайлатылған (жазбаша) іс жүргізу тәртібімен қарайды;
- Сот тараптар ұсынған құжаттарда баяндалған түсініктемелерді, қарсылықтарды және (немесе) дәлелдемелерді зерттейді және шешім қабылдайды;
- АПК-нің 73-бабының 1-тармағына сәйкес, тараптардың қолында бар дәлелдемелерді сотқа ұсынбау осы дәлелдемелерді апелляциялық, кассациялық сатылардағы сотқа ұсыну мүмкіндігін болдырмайды.

Судья            						К.А.Садуақасова[image: ][image: ]

